Okresná prokuratúra Košice II 
Mojmírova 5, 040 46 Košice 1 	

Sp. zn. : 3 Pv 207/13/8803	Košice II, 16.7.2013
EEČ : 2-64-233-2013

U Z N E S E N I E

Trestná vec:	obvinený XXXXX  
Prečin:	Neoprávnené vyrobenie a používanie elektronického platobného prostriedku a inej platobnej karty podľa § 219 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Košice II
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: XXXXX
a
poškodeným:
1.	XXXXX 
	sídlo organizácie: XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 89,84 € 
b.	Peňažná suma určená na všeobecne prospešné účely: 40,00 € 
c.	Konkrétny adresát peňažnej sumy určenej na všeobecne prospešné účely: o.z. XXXXX 
d.	Suma odovzdaná štátu na peňažnú pomoc obetiam trestnej činnosti: 40,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: XXXXX
realizované policajtom Odb.kriminálnej polície OR PZ  XXXXX pod spisovou značkou XXXXX
V  trestnej veci vedenej proti obvinenému XXXXXi za prečin neoprávneného vyrobenia a používania platobného prostriedku, elektronických pe¨ľaz¨Ş alebo inej platobnej karty podľa § 219 ods. 1 Trestného zákonaktorého sa mal dopustiť na tom skutkovom základe, že

- v čase od 28.9.2012 do 18.2.2013 neoprávnene používal ako pravý pozmenený platobný prostriedok elektronických peňazí - tzv. elektronickú peňaženku, ktorá uchováva elektronické peniaze na čipovej karte XXXXX XXXXX ktorej bol vlastníkom na cestovanie prostriedkami mestskej hromadnej dopravy v Košiciach, pričom peňažná hodnota na tejto karte bola upravená na vyššiu hodnotu a to o sumu 89,94 Eur doposiaľ nestotožneným páchateľom  neoprávneným zásahom do tejto karty počítačovým systémom za účelom zvýšenia elektronických peňazí, čím takto svojím konaním spôsobil pre spoločnosť XXXXX škodu vo výške 89,84 Eur.

Odôvodnenie: 
Uznesením vyšetrovateľa Okresného riaditeľstva PZ, Odboru kriminálnej polície, XXXXX, sp. zn. XXXXX zo dňa 22.4.2013, bolo podľa § 206 ods. 1 Trestného poriadku vznesené obvinenie XXXXX za prečin neoprávneného vyrobenia a používania platobného prostriedku, elektronických peňazí alebo inej platobnej karty podľa § 219 ods. 1 Trestného zákona, na tom skutkovom základe, ako je to uvedené vo výrokovej časti tohto uznesenia.

Preskúmaním na vec sa vzťahujúceho spisového materiálu som zistila, že v predmetnej trestnej veci sa koná o prečine neoprávneného vyrobenia a používania platobného prostriedku, elektronických peňazí alebo inej platobnej karty podľa § 219 ods. 1 Trestného zákona, za ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 Trestného poriadku.

Obvinený XXXXX a splnomocnenkyňa poškodenej spoločnosti XXXXX vyslovili súhlas s uzavretím zmieru. Obvinený slobodne, vážne, zrozumiteľne a určito vyhlásil, že spáchal skutok, pre ktorý je trestne stíhaný  a svoje konanie oľutoval.

Splnomocnenkyňa poškodenej spoločnosti vyhlásila, že obvinený  sa počas mediačného konania za svoje protiprávne konanie ospravedlnil a spôsobenú škodu v plnej výške 89,84 Eur spoločnosti uhradil, čo považuje zo strany obvineného za postačujúce.
 
	Obvinený zložil šekom na účet Okresnej prokuratúry XXXXX čiastku vo výške 80,- €. Z uvedenej peňažnej sumy, určenej na všeobecne prospešné účely patrí štátu na peňažnú pomoc obetiam trestnej činnosti najmenej 50%, kde obvinený so súhlasom splnomocnenkyne poškodenej spoločnosti určili  50%, teda sumu 40,- € a zvyšok sumy 40,- €, určili na všeobecne prospešné účely v prospech XXXXX

Vzhľadom na vyššie uvedené skutočnosti som dospela k záveru, že sú splnené podmienky na to, aby v danej veci mohol byť schválený zmier a bolo zastavené trestné stíhanie proti obvinenému, a to aj s poukazom na povahu a závažnosť spáchaného činu, na mieru akou bol trestným činom dotknutý záujem spoločnosti na ochrane majetku oprávnených osôb, na osobu obvineného, na jeho majetkové pomery a že takýto spôsob rozhodnutia je dostačujúci z hľadiska naplnenia účelu Trestného zákona a Trestného poriadku, a preto som rozhodla tak, ako je to uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Stela Vasiľová
prokurátorka